25. 3. 2020

Spoštovani starši!

Pošiljam vam navodila za delo do konca tega tedna pri MAT in SLJ.

*Na tem mestu bi vas želela spomniti, da ste na mail dobili šolske elektronske naslove in gesla za vaše otroke. Veliko se vas je že prijavilo, ostale prosim, da to še storite. Pripravila sem spletni učilnici za slovenščino in matematiko, učiteljica Katja pa za angleščino. Otrokom sem poslala vabila za vstop v spletni učilnici. Ko se bodo prijavili na šolski mail, bodo lahko vstopili. Spletne učilnice nam bodo omogočale, da bomo imeli vsa navodila in gradiva za posamezen predmet na enem mestu.*

**MAT:**

V tem tednu utrdimo pisno množenje s prehodom. Vsi, ki ste se odzvali, ste napisali, da vam pisno množenje s prehodom ne povzročate težav in da ga razumete. Sedaj ga je potrebno samo »natrenirati«, saj **VAJA DELA MOJSTRA**.

Do konca tedna v D. U. in D. Z. rešite vse strani do konca poglavja »Pisno množenje«, t. j.:

**D. U. do vključno str. 11,**

**D. Z. pa do vključno str. 13.** Rezultate preverite sami s pomočjo rešitev. Rešitev mi tokrat ni potrebno pošiljati, razen v primeru, da boste imeli pri kateri nalogi težave.

Vadite tudi **v spletni vadnici Moja matematika**. Naloge izbirajte v zavihku **»naloge – aritmetika in algebra – pisno množenje s prehodom«.**

**SLJ:**

Zapis v zvezke:

**PROTIPOMENKE**

**Besede z nasprotnim pomenom**

rojstvo – smrt

mlad – star

začetek – konec

gor – dol

žalost – veselje

V D. Z. rešite 24. nal. na str. 13.

D. Z. str. 14: Razmislite, kaj se je v povedih zgodilo najprej in kaj potem oz. pozneje. Razmislite, ali so povedi pri 25. nalogi smiselne, popravite nesmiselne. (Namig: popraviti morate 2., 3., 4., 5., 7., 8. in 9. nalogo.) V vseh povedih sta povezana dva stavka, zato vmes stoji vejica!

Ko se je deklica izgubila**,** se je začelo njeno iskanje.

**vejica! DOGODKA SE NISTA ZGODILA ISTOČASNO!**

NAJPREJ se je izgubila**,** POZNEJE so jo začeli iskati.

D. Z. str. 15, 26. nal.:

Dva stavka združite v eno poved:

Najprej grem v trgovino**,** pozneje kupim mleko in kruh.

…

Pazite, da vmes vedno postavite vejico, saj ste povezali dva stavka!

D. Z. str. 15: 27. nal.

D. Z. str. 16: 28. nal.: Navedeni so primeri a, b in c. Med njimi izberete tista dva, kjer dogodka v stavkih **NISTA ISTOČASNA!** (*Pomoč: To sta dogodka v primerih b in c*.) Nato v razpredelnico vpišite, kateri dogodek se je zgodil prej in kateri pozneje.

Rešite še nalogo 29 in 30.

Učenci v spletno učilnico zapišejo povedi iz 28. naloge, ki so jih začeli z besedo **ko.** Vmes ne smejo pozabiti zapisati vejice.

Če ne boste prepričani, kako rešiti nalogo, si lahko pomagate z rešitvami:

<https://www.devetletka.net/index.php?r=downloadMaterial&id=1035&file=1>.

V primeru vprašanj in nejasnosti sem vam na voljo.

Za vse zgoraj navedene naloge imate čas do ponedeljka, 30. 3. 2020.